b'\n_START_ARTICLE_\nDora Bendixen\n_START_SECTION_\nUtdannelse\n_START_PARAGRAPH_\nEtter \xc3\xa5 ha v\xc3\xa6rt elev ved keramikklinjen p\xc3\xa5 Statens kunst- og h\xc3\xa5ndverksskole begynte hun som student ved Statens kunstakademi under Per Palle Storm. Underveis i akademistudiene tok hun et \xc3\xa5rs opphold for \xc3\xa5 hospitere ved Arkitekth\xc3\xb8yskolen.\n_START_SECTION_\nKunstnerisk virke\n_START_PARAGRAPH_\nDora Bendixen har levert flere monumentale utsmykninger til offentlige rom i Norge og utlandet. Et av hennes tidligste oppdrag var monumentet Havet og vinden foran r\xc3\xa5dhuset p\xc3\xa5 Karm\xc3\xb8y, som stod ferdig i 1986. Hun vant dette oppdraget i en utsmykningskonkurranse. I 1994 ble hennes fontene foran r\xc3\xa5dhuset i Sarpsborg avduket._NEWLINE_Havet og vinden fra 1986 er utf\xc3\xb8rt i Carraramarmor. Bendixen dro selv til Carrara i Toscana for \xc3\xa5 velge ut emnene til monumentet og bearbeide dem i kunstnerbyen Pietrasanta like i n\xc3\xa6rheten av marmorbruddene. Dette oppholdet f\xc3\xb8rte til at hun besluttet seg for \xc3\xa5 bosette seg i Pietrasanta.\n_START_SECTION_\nFamilie\n_START_PARAGRAPH_\nHun er datter av billedkunstner, scenograf og dukkemaker Herman Bendixen.'